open-index/open-wikipedia-markdown huggingface dataset:
Јулија Самојлова

**Јулија Самојлова** (; родена на ) — руска пејачка и композиторка. Во 2017 ѝ бил забранет влез во Украина на три години бидејќи го прекршила украинскиот закон со тоа што нелегално влегла на Крим во 2015, област која била анектирана од Русија во 2014. Поради изречената забрана Русија го откажала настапот на Евровизија 2017, каде требало да ја претставува Самојлова.

## Ран живот
Јулија е родена на 7 април 1989 во Ухта, Коми, која тогаш била дел од СССР. Како дете почнала да губи контрола врз нозете поради ′рбетна мускулна атрофија и уште од детството почнала да користи количка за движење. Таа вели дека болеста може да настанала од неефикасна вакцина против детска парализа, но лекарите ги негирале нејзините тврдења. Самојлова ја започнала музичката кариера како пејачка во ресторани од нејзиниот роден крај кои ги посетувале нафтените работници. Во 2008 ја основала групата Теранова која изведувала алтернативна музика. Таа студирала психологија до 2010, која си заминала без да дипломира.

## Музичка кариера
Во 2013 Самојлова завршила како второпласирана во третата сезона на музичко натпреварување *Фактор А*, руската верзија на *[[Х Фактор]]*. Следната година настапила на церемонијата за отворање на зимските параолимписки игри во Сочи.

На 12 март 2017 Самојлова била избрана да ја претставува Русија на Евровизија 2017 која се одржала во главниот украински град Киев со песната „Flame is Burning“. На 13 март украинската служба за безбедност објавила дека на Самојлова може да ѝ биде забранет влез во Украина поради нејзината посета на Крим во 2015, територија која била припоена кон Русија. Според украинскиот закон, влегување во Крим преку руска граница било недозволено. Самојлова потврдила дека пеела во Крим во 2015. На 22 март службите за безбедност од Украина ѝ издале тригодишна забрана за влез во Украина поради прекршување на законот во 2015.

Рускиот радиодифузен сервис на 13 април објавил дека го откажува настапот во Киев, што значело дека Самојлова нема да учествува на Евровизија 2017. Претходно било објавено дека ако Самојлова не настапи во 2017, таа повторно ќе добие шанса да ја претставува Русија во 2018.

## Наводи

## Надворешни врски
*

Категорија:Живи луѓе
Категорија:Руски поп-пејачи
Категорија:Учесници на Евровизија
Рустави

**Рустави** () — град во југоисточна Грузија во провинцијата Долен Картли, сместен 25 километри југоисточно од главниот град Тбилиси. Низ градот тече реката Кура. Населението во градот изнесува 125.103 според пописот од 2014, а најмногу од нив работат во металуршката индустрија. Историјата на градот се дели на две епохи: од античко време до уништувањето на градот во 13 век, и модерната епоха од советско време до денес.

Низ својата историја, Рустави бил напаѓан од повеќе освојувачи. Историчарите бележат дека бил освоен од Александар III Македонски, а во шестиот век од нашата ера бил нападнат од персискиот крал. Во 11. век градот бил освоен од Турците Селџуци. Монголскиот водач Тамерлан целосно го уништил градот, оставајќи го пустина во 1265 година.

Рустави бил возобновен како современ град во време на процесот на индустријализација на Советскиот Сојуз предводен од Јосиф Сталин. Во периодот 1941–1950 била изградена фабрика за преработка на железна руда која била носена од блиските градови во Азербејџан. По крајот на Втората светска војна, Рустави бил поделен на два дела: *Dzveli Rustavi* (Стар Рустави) и *Akhali Rustavi* (Нов Рустави). Стариот дел имал сталинистички архитектонски стил, додека новиот дел имал блокови згради кои потсетувале на советскиот стил.

## Збратимени градови
Рустави е збратимен со:
* Сумгајит во Азербејџан
* Генџе во Азербејџан
* Лоѓ во Полска *(од 1995)*

## Клима

## Наводи

## Надворешни врски

*Блог за Рустави

Категорија:Градови во Грузија
Тијаго Алкантара

*Тиаго Алкантара до Насименто* роден на 11 април 1991 година, попознат како **Тиаго** (, ), е шпански фудбалски репрезезентативец кој настапува за англискиот премиерлигаш  Ливерпул.

Роден е во Италија од бразилски родители, неговиот татко Мазињо е поранешен фудбалски репрезентативец на Бразил и дел од генерацијата која го освои Светското првенство во Сад 1994 година. Тијаго се приклучил на ФК Барселона на возраст од 14 години, а своето деби го имал во 2009 година. По освојувањето на повеќе трофеи вклучувајќи  четири Ла Лига првенства, Лига на шампионите и ФИФА клупско Светското првенство со Барселона, тој беше потпишан од страна на Баерн Минхен за 25 милиони евра € во 2013 година. Со Баерн, тој има освоено седум трофеи, вклучувајќи ја и Бундеслигата во секоја од првите три сезони.

По успешните настапи за Шпанија на Европското првенство во Шпанија  за играчи под-19 години  и за фудбалската репрезентација под 21 година, тој го направи своето деби за Шпанија во 2011 година. Тој беше привремен репрезентативец на Шпанија на Светското првенство 2014, но се повлече поради повредата на коленото. Тиаго беше селектиран за УЕФА Евро 2016.

## Наводи

## Надворешни врски

* 
*FC Barcelona profile
*BDFutbol profile
*National team data
*
*

Категорија:Шпански фудбалери
Категорија:Фудбалери на ФК Бајерн Минхен
Категорија:Фудбалери на ФК Барселона
Категорија:Живи луѓе
Категорија:Родени во 1991 година
Дивјак (филм од 1952)

**Дивјак** (англиски: *The Savage*) – американски филм од 1952 година, во режија на Џорџ Маршал, а според сценариото на Л. Л. Форман и Сидни Бом. Филмот е снимен според романот на Л. Л. Форман. Главните улоги ги толкуваат: Чарлтон Хестон, Сузан Мороу и Питер Хансен.

## Содржина
Индијанците од племето „Чавки“ напаѓаат воз при што ги убиваат сите патници, а преживува само едно мало дете. Него го спасува Индијанец од племето Сиукси и детето расте во новата средина. Многу години подоцна се заоструваат односите меѓу белците и Сиуксите, а белецот во редовите на Сиуксите се наоѓа растргнат од дилемата: дали да му остане верен на племето во кое што пораснал или да застане на страната на својата раса.

## Наводи

Категорија:Американски филмови
Категорија:Филмови на англиски јазик
Категорија:Филмови од 1952 година
Категорија:Вестерни
Категорија:Филмови засновани на романи
Категорија:Филмови на Џорџ Маршал
Категорија:Филмови со Чарлтон Хестон
Петмина против куќата (филм од 1955)

**Петмина против куќата** (англиски: *5 Against the House*) – американски филм (од жанрот „филм ноар“) од 1955 година, во режија на Фил Карлсон, а според сценариото на Стирлинг Силифант, Вилијам Боуерс и Џон Барнвел. Филмот е снимен според истоимениот роман на Џек Фини од 1954 година. Главните улоги ги толкуваат: Гај Медисон, Ким Новак, Брајан Кит, Алви Мур, Вилијам Конрад и Џек Вилис.

## Содржина
Филмот ја раскажува приказната за четворица ветерани од Втората светска војна заедно студираат на еден колеџ. Заеднсо со девојката Кеј Грејлек (ја игра Новак), тие се обидуваат да ја ограбат коцкарницата...

## Наводи

Категорија:Американски филмови
Категорија:Филмови на англиски јазик
Категорија:Црно-бели филмови
Категорија:Филмови од 1955 година
Категорија:Филм ноар
Категорија:Филмови со Ким Новак
Категорија:Криминалистички филмови
Категорија:Филмови засновани на романи
Куново

**Куново** може да се однесува на следниве села во Македонија:

* Куново (Гостиварско) — село во Општина Гостивар, Гостиварско
* Куново (Кратовско) — село во Општина Кратово, Кратовско
Мајлинда Келменди

**Мајлинда Келменди** (, ) — косовско-албански џудист која се натпреварува во категорија до 52 килограми. Таа е двократен европски и светски шампион во нејзината категорија. Во 2014 Келменди станала прворангирана на списокот на меѓународната џудо федерација, по што била одликувана од претседателот на Косово Атифете Јахјага со „претседателски орден на честа“. На 7 август 2016 станала првиот косовски спортист кој освоил медал на олимписките игри откако Келменди земала златен медал на игрите 2016 во Рио де Жанеиро во категоријата џудо за жени до 52 килограми. Таа претходно ја претставувала Албанија на игрите во 2012, но не успеала да освои медал.

## Медали
Извор:

;2009
: Светски куп − 52 кг, Прага
;2010
: Светски куп − 52 кг, Софија
: Европски куп − 52 кг, Сараево
: Гран При − 52 кг, Тунис
: Светски куп − 52 кг, Талин
;2011
: Светски куп − 52 кг, Софија
: Гран При − 52 кг, Диселдорф
: Светски куп − 52 кг, Лисабон
: Светски куп − 52 кг, Рим
: Светски куп − 52 кг, Минск
: Гран При − 52 кг, Абу Даби
: Пран При − 52 кг, Амстердам
;2012
: Европски куп − 52 кг, Прага
: Светски куп − 52 кг, Рим
: Светски куп − 52 кг, Истанбул
: Гран При − 52 кг, Абу Даби
;2013
: Грен слем − 52 кг, Париз
: Гран При − 52 кг, Диселдорф
: Гран При − 52 кг, Самсун
: Европско првенство − 52 кг, Будимпешта
: МЏФ Светски мастерс − 52 кг, Тјумењ
: Светско првенство − 52 кг, Рио де Жанеиро
;2014
: Грен слем − 52 кг, Париз
: Гран При − 52 кг, Самсун
: Европско првенство − 52 кг, Монпелје
: Гран При − 52 кг, Будимпешта
: Светско првенство − 52 кг, Челабинск
: Грен слем − 52 кг, Абу Даби
;2015
: Грен слем − 52 кг, Париз
: Грен слем − 52 кг, Абу Даби
;2016
: Грен слем − 52 кг, Париз
: Европско првенство − 52kg, Казан
: Гран при − 52 кг, Будимпешта
: Олимписки игри − 52 кг, Рио де Жанеиро
;2017
: Грен слем − 52 кг, Париз

## Наводи

Категорија:Живи луѓе
Категорија:Косовски Албанци
Категорија:Косовски спортисти
Црква „Св. Илија“ - Радово

**Црквата „Свети Пророк Илија“** — католички храм кој се наоѓа во Радово, Општина Босилово.

## Историја

Еноријатата „Св. Илија“ претставува продолжение на еноријата Св. Илија во село Алексово, денешна Грција, од каде се доселиле најголемиот број на унијатски верници во Радово. Радовската енорија била основана веднаш со пристигнувањето на бегалците од Егејска Македонија. Заедно со нив во селото како бегалци пристигнале и свештениците Ѓорѓи Стојанов и Стојан Пецев. Стојанов со поголемиот дел од верниците заминал во селото Секирник каде ја основал црквата „Св. Никола“, додека во Радово должноста парох ја извршувал до 1916 година Стојан Пецев, кога истата била преземена од свештеникот Неделко Стојчев. Стојчев на таа позиција се задржал до 1918 година кога целиот Струмички крај паднал под српска власт, а самиот свештеник бил протеран.

## Галерија


Податотека:St. Elijah Church (Radovo) (2).jpg|Поглед кон црквата
Податотека:St. Elijah Church (Radovo) (3).jpg|Поглед кон црквата
Податотека:St. Elijah Church (Radovo) (4).jpg|Поглед кон црквата
Податотека:St. Elijah Church (Radovo) (5).jpg|Поглед кон црквата


## Надворешни врски

Радово
Радово
Категорија:Радово (Струмичко)
Илија
Џамија (Радово)

**Радовската џамија** — муслимански објект кој се наоѓа во селото Радово, Општина Босилово.

Објектот бил изграден по доаѓањето на Османлиите на овие простори и како активен храм се задржал до нивното иселување по крајот на Балканските војни. Денеска муслиманскиот храм е во рушевини, освен едното минаре.

## Галерија


Податотека:Radovo mosque (2).jpg|Остатоци од џамијата
Податотека:Radovo mosque (3).jpg|Поглед кон џамијата 
Податотека:Radovo mosque (4).jpg|Поглед кон џамијата 


## Надворешни врски

Категорија:Радово (Струмичко)
Категорија:Поранешни џамии
Категорија:Џамии во Штипското муфтиство
Категорија:Џамии во Општина Босилово
Категорија:Отомански џамии во Македонија
ПУ „Св. Кирил и Методиј“ - Радово

**Основно училиште „Св. Кирил и Методиј“** (официјално: **Подрачно основно училиште „Св. Кирил и Методиј“ - Радово**; скратено: **ПОУ „Св. Кирил и Методиј“**) — подрачно основно училиште во селото Радово, составен дел на истоименото училиште од селото Иловица.

Училиштето е именувано по словенските просветители Свети Кирил и Методиј.

## Галерија


Податотека:Primary school Saints Cyril and Methodius (Radovo) (1).jpg|
Податотека:Primary school Saints Cyril and Methodius (Radovo) (2).jpg|


## Наводи

## Надворешни врски

Категорија:Основни училишта во Општина Босилово
Категорија:Радово (Струмичко)
Радово
Јосиф Илковски

**Јосиф Илковски** (1924,  – 30 март 2001, ) — македонски планинар, новинар, писател и публицист. До неговото убиство бил домар на планинарскиот дом „Китка“. Илковски, или меѓу планинарите познат како **Чичко Јосиф**, на 30 март 2001 година е најден убиен во планинарскиот дом „Китка“. Одговорноста за убиството на Илковски ја презема терористичката организација УЧК.

## Убиство
thumb|десно|250п|Поглед кон планинарскиот дом „Китка“, каде што на брутален начин бил убиен Чичко Јосиф Илковски

Јосиф Илковски, или меѓу планинарите познат како Чичко Јосиф, на 30 март 2001 година е пронајден мртов со убодни рани во вратот и грбот планинарскиот дом „Китка“. Паралелно со неговото убиство, во март 2001 година започна воениот конфликт во Македонија. Во областа Торбешија каде што се случи убиството важела за една од најмирните подрачја во околината на Скопје. Неколку месеци пред убиството низ населението проструела една вознемирувачка вест дека на подножјето на планината Китка се забележани лица со црни униформи. Но, ваквата вест сепак остана во сферата на шпекулациите и не била официјално потврдена од никого. Се претпоставува дека Илковски бил убиен надвор од Домот, а потоа неговото тело било внесено внатре. Мртвото тело на Јосиф Илковски го открила полицијата откако претходниот ден Петар Бавчаров, претседател на планинарскиот сојуз, го пријавил Илковски за исчезнат бидејќи два дена претходно не можел да стапи во контакт со домарот. Полициската патрола која веднаш по пријавувањето на случајот се упатила кон планинарскиот дом, во канцеларијата го пронашла безживотното тело на Илковски, легнато на стомак и со едната рака свиткана под него, а покрај главата била видлива локва од засушена крв. Се претпоставува дека домарот најпрво бил убиен надвор од куќата бидејќи при увидот во тревната површина е пронајден куп со земја со која се покриени траги од крв, а сè со цел да се прикријат трагите на злосторството. На работната маса, во канцеларијата била пронајдена писмената порака со која се идентификува сторителот - УЧК. Терористот или терориситите на кирилично писмо напишале: „УЧК дојде во шумата“.

И покрај желбата на Илковски за која што знаеле повеќе планинари, по смртта да биде погребан токму на Китка, сепак од безбедносни причини неговото тело било погребано на градските гробишта во Бутел. Шест месеци после неговата смрт, на врвот наречен Красна во чест на Јосиф Илковски планинарите откриле и спомен-плоча, на која пишува: „*Злото, човек - нечовеку: тоа се меѓите, делбите твои, твојата алчност и злобата мрачна*“. Овој текст е завештание што Јосиф го оставил непосредно пред смртта, а кое било најдено во документите на неговата работна маса. Планинарското друштво Трансверзалец од Скопје, во негова чест организира секоја година меморијален марш.

## Наводи

Категорија:Луѓе од Велес
Категорија:Македонски писатели
Категорија:Македонски планинари
Промазин

**Промазин** е лек кој припаѓа на фенотиазинската класа на антипсихотици. Иако е постар лек кој се користи во третманот на шизофренија, сè уште се препишува, покрај поновите агенси како оланзапин и кветиапин. Покажува претежно антихолинергични несакани ефекти, иако честа е појавата и на екстрапирамидални несакани ефекти.

Категорија:Типични антипсихотици
Категорија:Фенотиазини
Астана арена

**Астана арена** — фудбалски стадион во Нур-Султан, Казахстан. Стадионот има сместивост од 30,000 гледачи и има подвижен кров. Тој служи како национален стадион на Фудбалската репрезентација на Казахстан. Астана арена е втор најголем стадион во државата и бил изграден во периодот од 2006 до 2009 година за сума од 185 милиони долари, и официјално бил отворен на 3 јули 2009 година. На стадионот исто така своите домашни натпревари ги играат екипите на ФК Астана и ФК Бајтерек.  Стадионот конкурирал да биде домаќин на натпревари од Европското првенство 2020.

## Историја
Изградбата на Астана арената започнала во 2006 година. Стадионот бил дизајниран од страна на водечката спортска архитектонска компанија Populous во соработка со Tabanlioglu Architects. Главен изведувач бил Sembol Construction. Стадионот бил отворен со натпреварот помеѓу Локомотив Астана и репрезентацијата на Казахстан под 21 година на 3 јули 2009 година. Натпреварот го судел познатиот италијански судија Пјерлуиџи Колина а почетокот на натпреварот силмболично го означил казахстанскиот претседател Нурсултан Назарбаев. Во тимовите, покрај нивните играчи, биле поканети по две фудбалски „ѕвезди“: во младинскиот тим на Казахстан – грузискиот одбранбен играч Каха Казалѕе и украинскиот напаѓач Андриј Шевченко, а во Локомотив Астана – турските играчи Хасан Шаш и Хакан Шукур.

На 31 јануари 2011 година, на Астана арена било одржано свеченото отворање на Зимските азиски игри 2011.

## Особености
Стадионот со сместивост од 30,000 гледачи бил осмислен како голем амфитеатар со специфична и веднаш препознатлива форма гледан од далечина и од непосредна близина. Во основа составен од две структури, долниот дел со 16,000 седишта, го окружува игралиштето, додека пак горните трибини на источната и западната страна имаат сместивост од вкупно 14,000 седишта. Теренот за игра е покриен со висококвалитетна вештачка трева која ги задоволува критериумите на ФИФА и УЕФА. Тревата може да биде покриена за други настани.

Стадионот, дизајниран во елипсовидна форма, е изграден на правоаголна парцела од 232,485 метри квадратни. (330 м x 704.5 м). Дизајнот воведува иновативни решенија усвојувајќи високо технолошки принципи за оперативно управување, интеракција со животната средина и посебно со тешките климатски услови.

## Наводи

## Надворешни врски

* Официјален портал

Категорија:Фудбалски стадиони во Казахстан
Категорија:Нур-Султан
Зворник

**Зворник** — град во североисточна Босна и Херцеговина низ кој минува реката Дрина. Градот се наоѓа јужно од Бијељина. Зворник првпат се споменува во 1410 година, и претставувал врска на Босна со источните земји. За време на Отоманското Царство градот бил еден од шесте најголеми бродоградителски центри. Градското население значително се намалило за време на Босанската војна.

Главна атракција во градот е „Кула град“, село кое е дел од општина Зворник, и во него се наоѓа средновековна тврдина изградена во 12 век. Зворник има и градски музеј. Во градот секоја година во август се одржува културно лето. Локалниот клуб ФК Дрина Зворник настапува во првата фудбалска лига во Босна и Херцеговина. Од градот е и кошаркарскиот клуб КК Дрина.

## Демографија
Според пописот од 1991, градот Зворник имал вкупно 14,584 жители, од кои:
* Бошњаци - 8,854 (60.71%)
* Срби - 4,235 (29.03%)
* Југословени - 944 (6.47%)
* Хрвати - 76 (0.52%)
* Други - 475 (3.25%)

Според пописот од 2013, општината Зворник имала вкупно 58,856 жители, од кои:
* Бошњаци - 19,885 (33.78%)
* Срби - 38,579 (65.54%)
* Хрвати - 106 (0.18%)
* Други - 316 (0.53%)

## Познати личности
*Самир Муратовиќ, фудбалер
*Сека Алексиќ, пејачка
*Раде Ѓокиќ, фудбалер
*Сеад Салиховиќ, фудбалер
*Денис Омербеговиќ, фудбалер
*Златко Јунузовиќ, фудбалер
*Саид Хусеиновиќ, фудбалер
*Ермин Бичакчиќ, фудбалер
*Горан Икониќ, кошаркар
*Абдула Сидран, писател

## Наводи

## Надворешни врски

*Официјално мрежно место
*Туристички водич низ градот
*Drinariver.com 

Категорија:Општини во Република Српска
Франц Марк

**Франц Марк** (герм. Franz Marc; 8 февруари 1880, Минхен – 4 март 1916, Гусенвил пред Вердена) бил германски сликар еден од главните претставници на геманскиот имперсионизам.

Годината 1911. го запознал Василиј Кандински и со него основал авангардна уметничка група Син Јавач (Der Blaue Reiter). Сакал да слика животни, посебно коњи. Сметал дека животните поседуваат симптоми на добрина и квалитет, убавинa и девственост, кои се сè отутни во современото човештво. Боите ги користи во симболична смисла: сината означува машкост, строгост и духовност, жолта - радост и женственост, додека црвената боја е спротивност помеѓу двата принципи.

Подоцна се завртел на апстрктниот стил, со чисти линии и едноставни геометриски облици. Својата прва апстрактна слика била „композиција I“, ја насликал во декември 1913 година.

Отишол на фронт како доброволец во 1914 година и загинал во Битката кај Вердена во 1916 година.

## Галерија
мини|лево|Слон (1907)
мини|лево|Две жени на брдо (1904)
мини|лево|Голем сини коњи (1911)

Категорија:Германски сликари
Категорија:Сликари од 20 век
Категорија:Родени во 1880 година
Категорија:Починати во 1916 година
Категорија:Модерни сликари
Требишница

**Требишница** () – река во Босна и Херцеговина. Таа е понорница долга 96,5 км над земја. Со вкупна должина од 187 км над и под земја, таа е една од најдолгите понорници на светот.

## Горен тек
Со оглед дека Требишница тече низ карстен предел, таа претставува комплексен систем од надземни и подземни текови. Ја формираат два потокa од планините Лебршник и Чемерно во Босна и Херцеговина:
* потокот *Мушница*, кој тече од источната до западната граница на Гатачко Поле, се влева во езерото Клиње и ги поминува населените места Автовац, Гацко, Срѓевиќи, Башиќи, Друговиќи, Кула и Браниловиќи, пред неговото понирање во карстот во Церничко Поле.
* другиот поток, Грачаница, тече од планината Чемерно во Гатачко Поле, близу селата Бахори и Грачаница, пред да се спои со Мушница близу Срѓевиќи.

Двата потока се одликуваат со остри, непредвидливи кривулици и промени на насоката.

Реката повторно се појавува во Фатничко Поле под името Фатничка Река, и повторно понира по краток тек над земја.

## Среден тек
[мини|Мостот Арсланагиќ, османлиски мост изграден во 1574 година по наредба на [голем везир|големиот везир Мехмед-паша Соколовиќ]]
По 30 км под земја, реката повторно се појавува во форма на повеќе извори во близината на Билеќа. Овие извори ја формираат Требишница. Се работи за најголемата река во источна Херцеговина. Реката се упатува на југ следејќи ја депресијата на Мируша, каде поминува брана подигната во 1966 година во близина на селото Горно Грнчарево. Депресијата Мируша е потопена и го формирала Билеќкото Езеро.). Голем дел од езерскиот брег е дел од границата со Црна Гора.

Потоа Требишница се упатува кон запад каде повторно наидува на брана во близина на селото Горица, на околу 3 км спротиводно од Требиње. Се протега долж јужната падина на Белашница пред повторно да нурне под земја во Попово Поле.

## Долен тек
[мини|лево|Реката во [Требиње.]]
Водите од Требишница повторно се јавуваат на три различни места:
* Изворот Чаплина која се влева во Неретва
* Повеќе извори близу до пристаништето Слано северозападно од Дубровник во Хрватска.
* Требишница која повторно се јавува во пештерата Груж близу Дубровник. Овде реката се нарекува Омбла или Дубровничка Река. Тече само 4,2 км, но има среден проток од 24 m³/s. Потоа реката се влева во Јадранското Море.

Површината на басенот на реката Требишница изнесува 4.926 км2 од кои 600 км2 му припаѓаат на неретванскиот басен.

## Наводи

## Надворешни врски

Категорија:Реки во Европа
Категорија:Реки во Босна и Херцеговина
Категорија:Понорници
Категорија:Меѓународни реки во Европа
Макфест

**Макфест** — музички фестивал што се одржува во Штип секоја година.

## Историјат
Mакедонскиот фестивал на забавни мелодии “Макфест“ започнал на 18 октомври 1986 година, како изведувачка музичка манифестација. Целта на “Макфест“ била стимулирање на домашното творештво, што предизвикало редица на македонски талентирани поединци, од кои израснале автори на музика, текст, аранжман, кои многу ја збогатиле македонската музичко-естрадна култура.

Членувањето на “Макфест“ во ФИДОФ (Светска федерација на фестивалски организации), му овозможил да се афирмира и пошироко од својата земја. Бројни биле настапите на македонските автори  ма големите сцени во Белорусија, Русија, Египет, Турција, Ирска, Романија, Франција и други земји, претставувајќи дел од естрадната култура на Македонија пред европските слушатели..

## Макфест 2017
32. издание на Макфест се одржало во организација на Општина Штип. Притоа, на распишаниот конкурс пристигнале вкупно 140 песни (над 120 композиции од домашни автори и околу 20 песни од странски автори), а првото преслушување на пријавените песни било извршено на 8 март 2017 година од страна на стручната комисија предводена од уметничкиот директор на фестивалот, Љупчо Мирковски.

## Победници

## Наводи

## Надворешни врски
*Мрежно место
*Ретроспектива на првиот Макфест одржан 1986 во PDF документ што може слободно да се преземе. 


Категорија:Појавено во 1986 година во Македонија
Категорија:Музика во СФРЈ
Аналептик

**Аналептик**, во медицината, претставува стимуланс на централниот нервен систем.  Терминот *аналептик* вообичаено се однесува на респираторни аналептици (на пример, доксапрам). Аналептиците се стимуланси на централниот нервен систем кои вклучуваат голем број на лекови кои се користат во третманот на депресија, хиперкинетички растројства и респираторна депресија. Аналептиците може да се користат како конвулзиви, при што во мали дози кај пациентите предизвикуваат зголемена свесност, немир и забрзно дишење.

## Наводи

Категорија:Психоаналептици
Обична леска

**Обична леска** () - вид листопадно дрво од родот леска.

## Распространетост и морфологија
Обичната леска е грмушка којашто може да достигне височина од пет до седум метри, а расте во цела Европа и во Северозападна Африка. Најчесто расте во влажни, осојни места, но се култивира речиси во сите европски земји. Коренот на леската е плиток, кората е мазна и светлокафеава, пупките се јајцевидни со повеќе лушпи, младите гранчиња се црвенкасто-влакнести. Лисјата на леската се сместени на кратки дршки, по форма се тркалезни или елипсовидни, а по рабовите се остро, пилесто назабени. Леската цвета пред пролистувањето, во периодот од февруари до април, а нејзините цветови се во форма на реси. Машките реси се жолти и се формираат во текот на летото претходната година, додека женските реси се покриени со лисни лушпи и се одделени од машките. Плодот на леската е во форма на оревче (лешник) и созрева во септември и во октомври, а потоа брзо паѓа при што семката што се наоѓа во плодот може да се јаде.

## Лековити својства
Во медицината се користат плодот на леската (*Corylus avellana fructus*), младите листови (*Corylus avellana folium*) и кората од стеблото (*Corylus avellana cortex*). Притоа, плодовите се берат кога се зрели, по што се сушат на сонце; листовите се берат кога се млади, а се сушат под сенка и на проветрени места; кората се бере во рана пролет при што се сече на тенки парчиња (до 10 сантиметри) и потоа се суши. Семките од плодот на леската (лешниците) содржат: 50-60% масла, кои најчесто се состојат од олеинска и линолна киселина, 14-18% белковини, околу 14% скроб и околу 2,5% минерали. Хемискиот состав на кората содржи: катехински танин (5-8%), малку смола, етерични масла, флавониди, деривати на мирицетол итн. Најпосле, листот содржи танини, флавониди, фолна киселина и витамин Ц.

Лисјата и кората на леската се користат за лекување на воспалени вени и хемороиди, бидејќи ги стеснуваат крвните садови, благодарение на танините што ги содржат. Исто така, леската помага и во надворешното лекување на верикозни улцерации во вид на облоги подготвени од кората и лисјето. Младите листови се користат за лекување на чир во желудникот, проливи, хроничен воспалителен процес на дебелото црево и други стомачни заболувања. Во народната медицина, листот и кората се употребуваат за лекување на зголемена простата. Притоа, од листовите и од кората се подготвува чај, а од кората се прави и маст која може да остане стабилна до две години.

## Наводи

## Надворешни врски

* 

Категорија:Леска
Категорија:Лековити растенија
Категорија:Јадливи оревести плодови и семки
Категорија:Незагрозени видови според МСЗП
Категорија:Таксони опишани од Карл Линеј
Категорија:Флора на Македонија
Категорија:Растенија опишани во 1753 година
Категорија:Маслодајни растенија
Категорија:Флора на Европа
Варвара

**Варвара** може да се однесува на следниве села:

;Македонија
* Варвара (Скопско) — село во Општина Студеничани, Скопско
* Варвара (Тетовско) — село во Општина Теарце, Тетовско

;Егејска Македонија
* Варвара (Касандриско) — село на Халкидик, Егејска Македонија

## Поврзано
* Варвара (Дихово)

Категорија:Женски имиња
Беловиште

**Беловиште** може да се однесува на следниве села во Македонија:

* Беловиште (Гостиварско) — село во Општина Гостивар, Гостиварско
* Беловиште (Тетовско) — село во Општина Јегуновце, Тетовско
Црвена Вода

**Црвена Вода** може да се однесува на следниве села во Македонија:

* Црвена Вода (Охридско) — село во Општина Дебрца, Охридско
* Црвена Вода (Скопско) — село во Општина Студеничани, Скопско
Марк-Андре тер Штеген

**Марк-Андре тер Штеген** (роден на 30 април 1992 година, во Менхенгладбах) е германски фудбалер, голман на Барселона и на германската репрезентација.

Кариерата ја започнал во Борусија Мехенгладбах, од каде по 4 поминати сезони во Бундеслигата во кој забележал 108 настапи за клубот, тој се приклучил на Барселона во 2014 година во трансфер вреден 12 милиони евра. Веќе во својата прва сезона со Барселона, тој ја освоил тројната круна откако клубот триумфирал во шпанското првенство, Купот на Шпанија и Лигата на шампионите.

Тер Штеген ја претставувал Германија во повеќе младинските селекеции, додека своето деби за сениорскиот тим го имал во 2012 година. Тој бил дел од репрезентацијата на две Светски првенства во 2018 и 2022, како и на Европското првенство 2016, но на ниту едно од нив не забележал ниту еден настап, минувајќи го времето на клупата како резерва на Мануел Нојер. Тој, исто така, учествувал на Купот на конфедерации 2017, каде бил прв голман и помогнал неговата земја да го освои турнирот. 

## Технички карактеристики
Се смета за еден од најдобрите голмани во светот, има одлични рефлекси одлично чувство за излегување од шеснаесеттникот и e добар во покривање на голот од противнички играчи. Меѓу другите негови квалитети се истакнуваат додавањата, поради неговата одлична визија за играта со која ја започнува акцијата на својот тим од одзади (дотолку што е дефиниран како *[[Голман (фудбал)|sweeper-keeper]]* или „дополнително либеро“), и позиционирањето. Дополнително, тој има со одличен атлетизам и е познат како добар голман за бранење пенали.

## Статистика
### Клупска статистика
*Статистиката е ажурирана на 12 март 2024*

### Репрезентативна статистика

## Титули
### Клупски
#### Барселона
*** [[Примера Дивисион (Шпанија)|Примера Дивисион]]** : 5 
: 2014-2015, 2015-2016, 2017-2018, 2018-2019, 2022-2023
*** [[Фудбалски куп на Шпанија|Куп на Шпанија]]** : 1 
: 2014-2015, 2015-2016, 2016-2017, 2017-2018, 2020-2021
*** [[Суперкуп на Шпанија]]** : 2 
: 2018, 2023
*** [[УЕФА Лига на шампиони|Лига на шампиони]]** : 1 
: 2014-2015
*** [[Суперкуп на УЕФА]]** : 1 
: 2015
*** [[Светско клупско првенство во фудбал|Светско клупско првенство]]** : 1 
: 2015

### Репрезентативни
#### Германија под 17
***[[Европско првенство во фудбал за играчи под 17 година|Европско првенство за играчи под 17 години]]** : 1 
: Германија 2009

#### Германија
*** [[ФИФА Куп на конфедерации|Куп на конфедерации]]** : 1 
: 2017

## Наводи

## Надворешни врски

* Марк-Андре тер Штеген на soccerway 
* Марк-Андре тер Штеген на transfermarkt 
* Марк-Андре тер Штеген на espn
* Марк-Андре тер Штеген на whoscored

Категорија:Германски фудбалери
Категорија:Фудбалери на ФК Борусија Менхенгладбах
Категорија:Фудбалери на ФК Барселона
Категорија:Фудбалски голмани
Категорија:Живи луѓе
Категорија:Родени во 1992 година
Црква „Св. Ѓорѓи“ - Пелинце

**Свети Ѓорѓи** (позната и како **Свети Ѓорѓија**) — главна селска црква во козјачкото село Пелинце. Црквата е сместена во маалото Златанци, во непосредна близина на старото основно училиште.

## Историја

Според авторот Јован Трифуноски, црквата била започната во 1925 година, а осветена во 1936 година. Претходно, на тоа место се наоѓал голем камен крст. Градбата на црквата многу ја помогнале браќата Андреј и Василиј Спасиќ, пекари, по потекло од Пелинце, но иселени во Пожаревац.

Во 1967 година во близина на црквата бил подигнат помошен објект.

## Галерија


Податотека:Викиекспедиција Козјачија 070.jpg|Камбанаријата на црквата
Податотека:Викиекспедиција Козјачија 071.jpg|Помошниот објект близу црквата
Податотека:Викиекспедиција Козјачија 072.jpg|Просторија до црквата
Податотека:Викиекспедиција Козјачија 157.jpg|Поглед на црквата
Податотека:Викиекспедиција Козјачија 158.jpg|Поглед на камбанаријата
Податотека:Викиекспедиција Козјачија 159.jpg|Влезот во црквата
Податотека:Викиекспедиција Козјачија 161.jpg|Крст во дворот на црквата


## Поврзано
* Кумановско-осоговска епархија
* Пелинце

## Наводи

## Надворешни врски

Пелинце
Категорија:Пелинце
Тони Крос

**Тони Крос** (; р.  во ) — германски пензиониран поранешен професионален фудбалер кој настапувал како играч од средината на теренот за шпанскиот Реал Мадрид, како и за фудбалската репрезентација на Германија.

Член на Баерн Минхен станал на возраст од 17 години, но одма бил даден на 18-месечна позајмица на Баер Леверкузен, пред да се врати во Минхен назад освојувајќи ја Бундеслигата иЛигата на шампионите во сезоната 2012/2013 година. По победата на Светското првенство во Бразил  2014, тој се приклучил на Реал Мадрид и потпишал договор на шест години. Во Мадрид, тој ја освоил Лигата на Шампионите во сезоната 2015/2016 и бил избран во тимот на сезоната во сите негови последни три првенства. Тој бил избран за член на УЕФА тимот на годината и ФИФА про XI во 2014 и 2016 година, како и за најдобар плејмејкер.

Тој бил пофален од страна на новинари и поранешни професионалци како играч со сите квалитети за улогата на играч од средниот ред и нападот

Крос бил дел од младинските тимови на репрезентацијата на Германија од 17 годишна возраст, и бил прогласен за најдобар играч во 2006 година на УЕФА Европското првенство под 17 години, но исто така и го освоил ФИФА Светското првенство до 17 во 2007 година и воедно ја освоил Златната топка. Тој го направил дебито за сениорската репрезентација на Германија во 2010 година и бил член на тимот на Германија, кој стигнала до полуфиналето наСП 2010 и УЕФА Еуро 2012. Тој исто така бил дел од тимот што го освоил Светското првенство 2014 година, со што станал првиот фудбалер роден во Источна Германија да освои светско првенство. Крос бил водач на турнирот, и бил избран во *All-Star* тимот на првенството. На УЕФА Евро 2016, тој бил избран во најдобриот тим на турнирот.

## Наводи

## Надворешни врски

*  
* Профил на клупската страница
* 
* 

Категорија:Фудбалери на ФК Реал Мадрид
Категорија:Германски фудбалери
Категорија:Фудбалери на ФК Бајерн Минхен
Категорија:Живи луѓе
Давид Годи

**Давид Годи** (; р. ) — француски професионален друмски велосипедист, кој вози за UCI World Tour екипата .

## Кариера
### 2016

Во 2016 година, Годи го освоил Тур де л’Авенир, најпрестижната трка за возачи под 23 години. Исто така ја освоил Мировната трка под 23 години и завршил петти на Тур де л’Ен. Овие успеси му донеле двегодишен договор со екипата .

### 2018

Во јули 2018 година бил вклучен во почетниот состав за Тур де Франс 2018.

## Достигнувања

;2014
: 1. Краен пласман Обел-Тимистер-Ла Глез
::1. Етапа 3
: 6. Краен пласман Ронд де Вале
;2016
: 1. 20п Краен пласман Тур де л’Авенир
::1. Етапа 6
: 1. 20п Краен пласман Мировна трка под 23 години
::1. 20п Бодовен пласман
::1. Етапа 2
: 5. Краен пласман Тур де л’Ен
: 9. Гран ри де Плимелек-Морбијан
;2017
: 2. Краен пласман Тур де л’Ен
::1. 20п Пласман за млад возач
::1. Етапа 3
: 2. Букл де л’Олн
: 4. Рут Адели
: 5. Милано-Торино
: 7. Тур ди Финистер
: 9. Флеш Валон
;2018
: 2. Меморијал Марко Пантани
: 5. Класик Сид-Ардеш
: 9. Краен пласман Тур Ла Прованс
;2019
: 3. Краен пласман Трка ОАЕ
::1. 20п Пласман за млад возач
: 4. Гран Премио Бруно Бегели
: 5. Краен пласман Тур де Романди
::1. 20п Пласман за млад возач
::1. Етапа 3
: 5. Милано-Торино
: 6. Краен пласман Тур Ла Прованс
::1. 20п Пласман за млад возач
: 6. Лиеж-Бастоњ-Лиеж
;2020
: 4. Краен пласман Трка ОАЕ
: 10. Краен пласман Тур де ла Прованс

## Наводи

## Надворешни врски

* 
* 
* 

Категорија:Родени во 1996 година
Категорија:Живи луѓе
Категорија:Француски велосипедисти
Категорија:Велосипедисти на Летните олимписки игри 2020
Црква „Вознесение Христово“ - Робово

**Вознесение Христово** (позната и како **Свети Спас**) — главна селска црква во струмичкото село Робово, Македонија.

## Местоположба

Црквата се наоѓа во средишниот дел на селото.

## Историја

Била изградена во 1864 година.

Црквата започнала да се гради во 1862 година, по иницијативата на Мицо Караџа кога започнал со собирање на средства за изградба на селската црква. По две години, во 1864 година црквата била завршена. Во ноември 1862 година селаните од Робово, на чело со Мицо Караџа и Арсениј Костенцев го протерале од Робово владиката Јеротеј Струмички. Во 1867 година во селото дошол „папа Михаил папа Николов от Берово". По него, во Робово служувал попот Јане Темелкович, а уште подоцна попот Глигор, двајцата од Радовиш.

Во црквата постои споменик за Мицо Караџа, кој важи за основач на првото училиште на македонски народен јазик во Струмичко.

## Архитектура

Храмот има облик на трикорабна псевдобазилика со рамен дрвен таван на три кораби. Црквата поседувала отворен трем на западната и северната страна во облик на буквата „Г“, кое е невообичаено решение, но многу често присутно во Струмичко. Сепак, во поново време е подигнат затворен трем во облик на буквата „П“. Поседува кула-камбанарија присоединета на западната фасада на црквата. 

Градбата на црквата е во добра состојба, но има присуство на влага во во аглите на галеријата. Истата добила нов покрив во 1990-тите, во 2010 година биле затворени тремовите, а во 2015 година била внатрешно малтерисана.

### Фрескоживопис

Црквата е живописана во 1865/66 година. Централниот кораб во горните партии над капителите од колоните е живописан со сцени од животот на Исус Христос. Состојбата на живописот е лоша и е потребна конзервација и реставрација.

### Икони и иконостас

Црквата поседува иконостас.

## Галерија


Податотека:Црква „Вознесение Христово“ - Робово 10.jpg|Споменик за Мицо Караџа
Податотека:Црква „Вознесение Христово“ - Робово 11.jpg|Влезната порта
Податотека:Црква „Вознесение Христово“ - Робово 12.jpg|Воздушен поглед на црквата
Податотека:Црква „Вознесение Христово“ - Робово 13.jpg|Воздушен поглед на црквата
Податотека:Црква „Вознесение Христово“ - Робово 2.jpg|Камбанаријата
Податотека:Црква „Вознесение Христово“ - Робово 3.jpg|Западната страна
Податотека:Црква „Вознесение Христово“ - Робово 4.jpg|Поглед на црквата
Податотека:Црква „Вознесение Христово“ - Робово 5.jpg|Апсидата
Податотека:Црква „Вознесение Христово“ - Робово 6.jpg|Источната страна
Податотека:Црква „Вознесение Христово“ - Робово 7.jpg|Базен за верски обреди
Податотека:Црква „Вознесение Христово“ - Робово 8.jpg|Гробово кај црквата
Податотека:Црква „Вознесение Христово“ - Робово 9.jpg|Помошниот објект


## Поврзано
* Струмичко архијерејско намесништво
* Робово (Струмичко)

## Наводи

## Надворешни врски

* Детален извештај за мониторинг од ИКОМОС Македонија

Робово
Категорија:Дела на Мелничкото ликовно средиште
Категорија:Појавено во 1864 година
Горки Парк

**Горки Парк** () — руска хард рок музичка група основана 1987 година во Москва. Групата стекнала извесна популарност во САД по падот на железната завеса. Горки Парк биле запаметени по експлоатирањето на западните стереотипи за Русите, користејќи псевдо-традиционална облека, гитари во форма на балалајка, и дизајнирање на нивното лого според комунистичкиот симбол „срп и чекан“. Тие биле првиот руски бенд што бил емитуван на музичката телевизија MTV.

Горки Парк настапиле на Moscow Music Peace Festival одржан август 1989 на стадионот Лужники во Москва, заедно со музичари како Бон Џови, Мотли Кру, Скид Роу, Синдерела, Ози Озборн, и Скорпионс. Тоа било првото гостување на западноевропски и американски музичари во Русија. Потоа Горки Парк биле пред-група на турнејата на Бон Џови. Бендот ја загубил популарноста во 1990-тите со заминување на фронтменот Николај Носков. Групата згаснала во 2001, но повторно се оформила во 2005 и оттогаш настапила на повеќе музички фестивали.

## Членови

;Актуелни членови
* Алексадар Минков – фронтмен  (1990-1999, 2008, 2009, 2012–сѐ уште), бас гитара (1987–1999, 2012–сѐ уште)
* Алексеј Белов – гитара, следечки вокали, клавијатури (1987–2001, 2005–сѐ уште)
* Јан Јаненков – гитара, следечки вокали (1987–1999, 2001, 2005–сѐ уште)
* Александар Лавов – тапани, перкусија, следечки вокали (1987–1999, 2006, 2008, 2009, 2012–сѐ уште)

;Поранешни членови
* Николај Носков – фронтмен (1987–1990, 2012)
* Николај Кузминич – клавијатури (1996–2001)

## Дискографија

### Студиски албуми

"-" – Албумот не се пласирал или не бил издаден во таа држава

### Синглови

## Наводи

## Надворешни врски

*Официјално мрежно место 

Категорија:Руски рок групи
Категорија:Музички групи основани во 1987 година
Категорија:Глам метал групи
Зубовце

**Зубовце** или **Зубовци** може да се однесува на следниве села во Македонија:

* Зубовце — село во Општина Врапчиште, Гостиварско
* Зубовце — село во Општина Куманово, Кумановско
Килијан Франкини

**Килијан Франкини** (; р. ) — швајцарски професионален друмски велосипедист, кој вози за UCI World Tour екипата .

Бил вклучен во почетниот состав за Вуелта а Еспања 2017. Во мај 2018 година бил именуван во почетниот состав за Џиро д’Италија 2018.

## Достигнувања

;2015
: 4. Краен пласман Џиро дела Вале д’Аоста
;2016
: 1. 20п Краен пласман Џиро дела Вале д’Аоста
::1. Етапа 1 (ТТТ)
::1. Етапа 4
: 3. Краен пласман Мировна трка под 23 години
: 7. Краен пласман Тур де л’Ен
;2017
: 1. Етапа 2 (ТТТ) Вуелта а Еспањаa
: 1. Етапа 2 (ТТТ) Волта а Каталуња
: 3. Национално друмско првенство
;2018
: 9. Краен пласман Волта а ла Комунитат Валенсијана
::1. 20п Пласман за млад возач
::1. Етапа 3 (ТТТ)

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Швајцарски велосипедисти
Воена патека (филм од 1951)

**Воена патека** (англиски: *Warpath*) е американски филм од 1951 година, во режија на Бајрон Хаскин (*Byron Haskin*), а според сценариото на Френк Грубер (*Frank Gruber*), засновано според неговата книга *Broken Lance*. Главните улоги ги играат: Едмонд О'Брајан (*Edmond O'Brien*), Дин Џегер (*Dean Jagger*), и Форест Такер (*Forrest Tucker*).

## Содржина
Џон Викерс (го игра О'Брајан) успева да го пронајде еден од тројцата убијци на саканата жена. Пред да умре, злосторникот му кажува дека другите двајца ѝ се придружиле на американската коњаница. Поради тоа, Викерс, како поранешен офицер, воден од одмаздата ѝ се придружува на коњаницата на генералот Кастер...

## Наводи

Категорија:Американски филмови
Категорија:Вестерни
Категорија:Филмови од 1951 година
Категорија:Филмови на англиски јазик
Категорија:Филмови на засновани на романи
Категорија:Филмови на Бајрон Хаскин
Категорија:Филмови со Едмонд О'Брајан
Категорија:Филмови со Форест Такер
Категорија:Филмови со Дин Џегер
Нашата сопруга (филм од 1941)

**Нашата сопруга** (англиски: *Our wife*) е американски филм од 1941 година, во режија на Џон Стал (*John M. Stahl*). Сценариото го напишале П.Ј. Волфсон (*P. J. Wolfson*) и Лилиен Деј (*Lillian Day*). Главните улоги во филмот ги играат: Мелвин Даглас (*Melvyn Douglas*), Рут Хаси (*Ruth Hussey*), и Елен Дру (*Ellen Drew*).

## Содржина
Талентираниот композитор и музичар, Џери Марвин (го игра Даглас,) жали поради разводот од сопругата Бејб (ја игра Дру). За среќа, тогаш се појавува новата љубов во неговиот живот - Сузан (ја игра Хаси), која го усреќува и му носи инспирација за компонирање. Така, тој настапува со своето ново дело кое станува голем хит, па двајцата вљубени планираат да се оженат. Меѓутоа, Бејб има поинакви планови и сака повторно да го освои Џери...

## Наводи

Категорија:Американски филмови
Категорија:Филмови на англиски јазик
Категорија:Филмови од 1941 година
Категорија:Филмски комедии
Категорија:Филмови на Џон Стал
Категорија:Филмови со Мелвин Даглас
Категорија:Филмови со Рут Хаси
Категорија:Филмови со Елен Дру
Хенрих Мхитарјан

**Хенрих Мхитарјан** () — ерменски фудбалер, играч од средниот ред на Интер и поранешен репрезентативец на Ерменија. Мхитарјан, исто така, е поранешен капитен на Ерменија и нејзин најдобар стрелец во историјата на репрезентацијата, со постигнати 32 гола.

Претходно тој настапувал за Пјуник, Металург Донецк, Шахтар Донецк, и Борусија Дортмунд и Манчестер Јунајтед. Во јануари 2018, потпишал за Арсенал, а во летото 2019 бил позајмен на Рома.

Мхитарјан бил избран за ерменски фудбалер на годината седум пати (2009–2016, освен 2010). Во 2012 бил избран за најдобар фудбалер на Шахтјор Донецк од страна на навивачите, и бил прогласен за најдобар играч на годината во украинското првенство. Во 2012 Мхитарјан бил прогласен за еден од 100-те најдобри фудбалери според УЕФА во сезоната 2012–2013. Мхитарјан бил изгласан за фудбалер на годината за Балтикот и комонвелтот во 2012, првпат ерменски фудбалер да ја добие оваа награда за најдобар играч од пост-советските земји. Наградата повторно ја добил во 2013.

Тој го добил прекарот *Хено* од фудбалските навивачи во Ерменија, а навивачите на Борусија Дортмунд го викале *Мики*.

## Статистика
### Клупска статистика
*Статистиката е ажурирана на 22 септември 2019.*

### Репрезентативна

## Титули

### Клупски
#### Пјуник
***[[Премиер лига на Ерменија|Ерменско првенство]]** : 4 
: 2006, 2007, 2008, 2009
***[[Фудбалски куп на Ерменија|Куп на Ерменија]]** : 1
:2009
***[[Суперкуп на Ерменија]]** : 2 
: 2007, 2008

#### Шахтјор Донецк
***[[Премиер лига на Украина|Украинско првенство]]** 3 
: 2010–2011, 2011–2012, 2012–2013
***[[Фудбалски куп на Украина|Куп на Украина]]** : 3 
: 2010–2011, 2011–2012, 2012–2013
***[[Суперкуп на Украина]]** : 1 
: 2012

#### Борусија Дортмунд
*** [[Суперкуп на Германија]]** : 1 
: 2014

#### Манчестер Јунајтед
*** [[ФА Комјунити шилд]]** : 1 
: 2016
*** [[УЕФА Лига Европа|Лига Европа]]** : 1
: 2016-2017

### Поединечни
*Ерменски фудбалер на годината: 2009, 2011, 2012, 2013, 2014, 2015, 2016
*Прв стрелец во украинското првенство: 2012–13
*Фудбалер на годината во Украина: 2012
*Фудбалер на месецот во Бундеслига: април 2016
*Најдобар асистент во Бундеслига: 2015–16
*Екипа на сезоната во Бундеслига: 2015–16
*Гол на месецот во Премиер лигата: декември 2016
*Најдобар асистент во Лига купот на Англија: 2016-2017
*Гол на сезоната на : 2016–17 (против Сандерленд 27 декември 2016)
*УЕФА Лига Европа - Тим на сезоната: 2016–17

## Почести
60px  Орден за заслуги на Ерменија
   *«Првокласен медал за услуги на татковината.»*
    — Ереван, 2017

## Наводи

## Надворешни врски

*
*
*

Категорија:Живи луѓе
Категорија:Ерменски фудбалери
Категорија:Фудбалери на ФК Шахтар Донецк
Категорија:Фудбалери на ФК Борусија Дортмунд
Категорија:Фудбалери на ФК Манчестер Јунајтед
Категорија:Фудбалери на ФК Арсенал
Категорија:Фудбалери на ФК Рома
Категорија:Фудбалери на ФК Интер
Категорија:Фудбалери од Бундеслигата
Категорија:Фудбалери од Премиер Лига
Категорија:Родени во 1989 година